Kaapstadse Mistikus Geniet Groot Aanhang
Category: Nuwe Era Ideologie en Tegnieke
Die beoefening van Oosterse mistisisme deur middel van transendentale meditasie is besig om in Suid-Afrika in gewildheid toe te neem. In Monkey Valley, Noordhoek, Kaapstad, woon 'n Arabiese mistikus wat groot aanhang in baie dele van die wêreld geniet. Sy naam is PK Mohan (alias Mohanji) wat van Maskat in Oman af kom. Op sy webwerf (www.mohanji.org) verduidelik hy die Oosterse wortels van 'n mistiese selfontdekking, asook meditasie vir die ontsluiting van hoër bewussynsvlakke ter wille van innerlike vrede, genesing, stresverligting, goeie verhoudings en wêreldvrede. Sy doel is die bevordering van 'n spirituele selfverlossingsleer en die verhoging van mense se lewenskwaliteit.
Opkoms van die Wetenskaplike Wêreldbeskouing
Hierdie artikel ondersoek die belangrikste redes vir oppervlakkige teologiese denke in die moderne wêreld. Verval uit die geestelike waarhede van die Bybel word veroorsaak deur die sterk invloed van die wetenskaplike wêreldbeskouing, waardeur die bonatuurlike sfeer ontken word bloot omdat dit buite die terrein val van die wetenskaplike versameling van waarneembare data. Geestelike verarming is onafwendbaar onder mense wat toegee aan die druk van 'n mensgemaakte teorie wat daarop gerig is om die lewende God en sy Seun as die enigste Skepper en Verlosser van die wêreld weg te redeneer.